Ketil Lund

Ketil Lund (født 14. oktober 1939 i Oslo) er en norsk jurist og tidligere høyesterettsdommer. Lund tiltrådte stillingen som høyesterettsdommer 10. september 1990 og fratrådte stillingen 1. november 2009.

Han tok juridisk embetseksamen ved Universitetet i Oslo i 1965. Han har tidligere jobbet blant annet som dommerfullmektig, advokat hos Regjeringsadvokaten og som privatpraktiserende advokat før han ble utnevnt til høyesterettsdommer i 1990. Lund var formann i Stortingets granskningskommisjon for de hemmelige tjenester (den såkalte Lundkommisjonen) fra 1994 til 1996.

Han er tippoldebarn av Frederik Stang og tremenning av høyesterettsdommer Eilert Stang Lund, alle av slekten Stang.

Ketil Lund medvirket i det omstridte teaterstykket Ways of Seeing i 2018, der han opptrådte som en gjennomgangsfigur som spilte seg selv.

Referanser  

Norske høyesterettsdommere
Personer fra Oslo
Fødsler i 1939